รบกวนสอบถามรบกวนสอบถามคุณก่อนเป็นโควิดน้ำหนัก 79 กิโลหลังจากเป็นโควิดหายแล้วน้ำหนักลดลงไปประมาณ 12 กิโลแบบนี้จะมีผลอะไรกับร่างกายไหมครับแต่ขณะนี้สุขภาพปกติเหนื่อยง่ายนิดหน่อย การออกแรงทำได้ปกติครับ
สวัสดีค่ะ หากน้ำหนักตัวลดลงไป 12 กิโลกรัม จากเดิม 79 กิโลกรัม เท่ากับลงไป 15% ของน้ำหนักตัวเดิม โดยหากเกิดขึ้นภายในไม่กี่เดือน ถือว่ามีน้ำหนักตัวลดลงเร็วไป หรือลดลงอย่างมีนัยสำคัญ ซึ่งอาจเกิดจากสาเหตุต่างๆ ได้ เช่น- เป็นโรคเบาหวาน- มีภาวะไทรอยด์ฮอร์โมนเป็นพิษ- โรคติดเชื้อเรื้อรังต่างๆ เช่น วัณโรค HIV ไวรัสตับอักเสบ ติดชื้อไวรัส EBV เป็นต้น- โรคภูมิแพ้ตนเองบางชนิด- โรคมะเร็ง- ไตวายเรื้อรัง ตับเรื้อรัง หัวใจวาย- ลำไส้แปรปรวน ท้องเสียเรื้อรัง- การใช้ยาบางชนิด รวมถึงยาเสพติดส่วนการติดเชื้อโควิด 19 หากมีอาการเกิดขึ้น ก็อาจทำให้มีน้ำหนักลดลงได้ แต่ก็เพียงเล็กน้อย เว้นแต่จะเกิดอาการรุนแรง คือเชื้อลงปอด เกิดการติดเชื้อภาวะแทรกซ้อน ติดเชื้อในกระแสเลือด ก็อาจทำให้น้ำหนักลดลงไปมากได้ แต่หากไม่ได้มีอาการรุนแรงจนถึงกับต้องนอนโรงพยาบาล แนะนำว่าควรไปพบแพทย์เพื่อทำการตรวจหาสาเหตุที่ทำให้น้ำหนักลดลงค่ะ